Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 304/07)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„Verdicchio di Matelica“

PDO-IT-A0481-AM03

Datum obvestila: 27. maj 2022

OPIS ODOBRENIH SPREMEMB IN RAZLOGI ZANJE

1. Embalaža – posode in prostornina

Opis: za vino Verdicchio di Matelica brez dodatne specifikacije se lahko uporabi nesteklena embalaža, ki vključuje večplasten plastični meh iz polietilena ali poliestra v škatli iz kartona ali drugega togega materiala, s prostornino, ki ni manjša od najmanjše prostornine, določene v nacionalni zakonodaji in zakonodaji Evropske unije. Vina vrste „passito“ je treba tržiti samo v steklenicah s prostornino, ki ne presega 1,50 litra.

Razlogi: to je dodatna možnost za pakiranje vina Verdicchio di Matelica v nesteklene posode. Proizvajalci so jo predlagali po natančnih tehničnih in komercialnih ocenah, kar velja tudi za najmanjšo prostornino, določeno za steklenice vin „passito“.

Ta sprememba se nanaša na člen 7 specifikacije proizvoda in oddelek 9 enotnega dokumenta.

2. Letnik

Opis: za vina Verdicchio di Matelica je treba navesti letnik, razen za peneča vina, ki niso označena kot letniška vina.

Razlogi: to je boljša opredelitev, kako morajo biti označeni proizvodi s to označbo.

Ta sprememba se nanaša na člen 7 specifikacije proizvoda in oddelek 9 enotnega dokumenta.

3. Podatki o nadzornem organu – sprememba naslova

Opis: naslov organa Valoritalia società per la certificazione delle qualità e delle produzioni vitivinicole italiane S.r.l. je bil spremenjen iz Via Piave 24, 00187 Rim, v Via Venti Settembre 98/G, 00187 Rim, Italia.

Razlogi: nadzorni organ za vino Verdicchio di Matelica je spremenil sedež.

Ta sprememba se nanaša na člen 10 specifikacije proizvoda, vendar ne zadeva enotnega dokumenta.

ENOTNI DOKUMENT

1. Ime proizvoda

Verdicchio di Matelica

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

5. Kakovostno peneče vino

4. Opis vina

1. „Verdicchio di Matelica“

KRATEK OPIS

Vina z ZOP Verdicchio di Matelica so bledo slamnato rumene barve. Imajo značilen in nežen vonj ter suh, skladen okus z rahlo grenkim pookusom.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

2. „Verdicchio di Matelica passito“

KRATEK OPIS

Vina „passito“ z ZOP Verdicchio di Matelica so rumene do jantarjeve barve. Imajo značilen eteričen, intenziven vonj, polsladek do sladek okus, žametnost in značilen rahlo grenak pookus.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,00 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 25 Najvišja vsebnost skupnega žveplovega dioksida (v miligramih na liter)

3. Peneče vino „Verdicchio di Matelica“

KRATEK OPIS

Peneča vina z ZOP Verdicchio di Matelica so slamnato rumene barve s svetlo zelenimi odtenki. Imajo značilen nežen, prefinjen, bogat in večplasten vonj, fino in obstojno peno ter so izredno suha do polsuha. So polnega okusa, sveža, fina in skladna.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

–

5.2. Največji donosi

1. Verdicchio di Matelica

13 000 kilogramov grozdja na hektar

2. Verdicchio di Matelica „passito“

13 000 kilogramov grozdja na hektar

3. Peneče vino Verdicchio di Matelica

13 000 kilogramov grozdja na hektar

6. Razmejeno geografsko območje

Območje pridelave grozdja, ki se uporablja za proizvodnjo vin z ZOP Verdicchio di Matelica, obsega del ozemlja občin Matelica, Esanatoglia, Gagliole, Castelraimondo, Camerino in Pioraco v pokrajini Macerata in del ozemlja občin Cerreto d’Esi in Fabriano v pokrajini Ancona.

7. Sorte vinske trte

Verdicchio bianco B. – trebbiano di soave B.

8. Opis povezave

Verdicchio di Matelica

Človeški dejavniki so imeli ključno vlogo pri razvoju tehnik gojenja in pridelave vin z ZOP Verdicchio di Matelica. Proizvodnja in poraba penečih vin in vin passito imata na območju že večstoletno tradicijo, ki je obsežno dokumentirana. Človeški dejavniki so se povezovali z edinstvenimi naravnimi dejavniki na območju pridelave, kot sta podnebje in narava tal, s čimer so vina z ZOP Verdicchio di Matelica dobila svoje posebne analitične, aromatične in organoleptične lastnosti brez para, ki so neločljivo povezane z avtohtono sorto, ki je glavna sorta v sortnem sestavu.

9. Bistveni dodatni pogoji (pakiranje, označevanje, ostale zahteve)

Navedba letnika

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Pri označevanju vin z ZOP Verdicchio di Matelica je treba navesti letnik, razen za peneča vina, ki niso označena kot letniška vina.

Pakiranje in posode

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Za vina Verdicchio di Matelica brez dodatne specifikacije se lahko uporabi nesteklena embalaža, ki vključuje večplasten plastični meh iz polietilena ali poliestra v škatli iz kartona ali drugega togega materiala, s prostornino, ki ni manjša od najmanjše prostornine, določene v nacionalni zakonodaji in zakonodaji Evropske unije.

Vina Verdicchio di Matelica vrste „passito“ se lahko dajo na trg samo v steklenicah s prostornino, ki ne presega 1,50 litra.

Povezava do specifikacije proizvoda

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) UL L 9, 11.1.2019, str. 2.